Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 1027/13/8806	Košice, 23.1.2014
EEČ : 2-65-35-2014

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	trvalé bydlisko: XXXXX
Obvodnému úradu Košice - okolie, Odbor všeobecnej a vnútornej správy, Hroncova 13, Košice.

v  obci Kecerovce, časť Kecerovské Kostoľany okres Košice - okolie, od začiatku septembra 2012 do konca októbra 2013,  ako otec  XXXXX, nar. XXXXX, žiakovi ZŠ Kecerovce, umožnil mu bezdôvodne a bez ospravedlnenia vynechať 150 vyučovacích hodín z povinnej školskej dochádzky

konanie obvineného nedosahovalo úroveň sociálnej neprijateľnosti správania sa, ktoré by vyžadovalo právne ho kvalifikovať ako trestný čin v zmysle § 211 ods. 1 písm. b/ Tr. zákona 

Odôvodnenie:
Dňa 12. 11 2013 bolo v intenciách §199 ods. 1 Trestného poriadku a zároveň v zmysle § 206 ods. 1 Trestného poriadku rozhodnuté o začatí trestného stíhania , pre trestný čin ohrozovania mravnej výchovy mládeže § 211 ods. 1. písm. b/ Tr. zákona a vznesení obvinenia i XXXXX . Uznesenie vydal poverený príslušník PZ OO PZ  Bidovce sp.zn. ČVS: ORP-1484/BI-KS-2013. . Oznamovateľ - poškodený presne identifikoval časové obdobie za , ktoré syn obvineného bez akéhokoľvek dôvodu neplnil elementárnu povinnú školskú dochádzku. Vec bola z dôvodu vecnej príslušnosti odstúpená Okresnému riaditeľstvu PZ Odboru kriminálnej polície, oddeleniu všeobecnej kriminality Košice - okolie. Vyšetrovateľ tejto inštitúcie, uznesením ČVS:ORP-778/OVK-KS-2013 dňa 20.12.2013 vylúčil trestnú vec XXXXX na samostatné konanie.

     Dňa 30.12.2013 predložil  vyšetrovateľ OR PZ OKP OVK Košice - okolie vyšetrovací spis s návrhom na postup v zmysle § 214 ods. 1 Trestného poriadku.

      Na základe podnetu vyšetrovateľa PZ som preskúmal ním doposiaľ zhromaždený dôkazný materiál. Z neho je evidentné, že v čase keď  syn obvineného nechodil do školy, obvinený bol zčasti vo výkone  trestu odňatia slobody ( od 21.09.2011 do 21.09.2012 a od 06.02.2013 do 06.04.2013 ) a od 23.10.2013 vo väzbe v ÚVV a ÚVTOS Košice. Je zrejmé, že v čase neobmedzenia osobnej slobody obvineného jeho syn vynechal bezdôvodne a bez ospravedlnenia  76 vyučovacích hodín.

      Zhľadal som, že konanie obvineného nedosahovalo úroveň sociálnej neprijateľnosti správania sa, ktoré by vyžadovalo právne ho kvalifikovať ako trestný čin v zmysle § 211 ods. 1 písm. b/ Tr. zákona . Svoje rozhodnutie dôvodím tým, že obvinený reálne nemohol ovplyvniť riadnu povinnú dochádzku svojho potomka v rozsahu ako predpokladá zákonodarca pri citovanom prečine ohrozovania mravnej výchovy mládeže.

	S prihliadnutím na všetky okolnosti prípadu, som toho názoru, že sú tu splnené všetky predispozície preto, aby bolo konanie obv. XXXXX vhodné prejednať ako priestupok.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor